2018. gada 6. jūnijā Rīkojums Nr. 248

Rīgā (prot. Nr. 27 7. §)

**Par valsts nekustamo īpašumu pārdošanu**

1. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu, kā arī ievērojot Publiskas personas mantas atsavināšanas likuma 14. panta nosacījumus, atļaut valsts akciju sabiedrībai "Valsts nekustamie īpašumi" pārdot izsolē šādus valsts nekustamos īpašumus, kas ierakstīti zemesgrāmatā uz valsts vārda Finanšu ministrijas personā:

1.1.  1/2 domājamo daļu no nekustamā īpašuma (nekustamā īpašuma kadastra Nr. 0100 048 0031) – zemes vienības (zemes vienības kadastra apzīmējums 0100 048 0031) 0, 0754 ha kopplatībā – Kojusalas ielā 13, Rīgā;

1.2.  50/801 domājamās daļas no nekustamā īpašuma (nekustamā īpašuma kadastra Nr. 8007 001 0084) – zemes vienības (zemes vienības kadastra apzīmējums 8007 001 1141) 0,0801 ha kopplatībā – Strazdu ielā 1, Baložos, Ķekavas novadā;

1.3. ievērojot Publiskas personas mantas atsavināšanas likuma 46.1 panta nosacījumus, 3/7 domājamās daļas no nekustamā īpašuma (nekustamā īpašuma kadastra Nr. 2100 510 1401) – četrām būvēm (būvju kadastra apzīmējumi 2100 010 1403 001, 2100 010 1403 002, 2100 010 1403 003 un 2100 010 1403 004) – Pļavu ielā 4, Rēzeknē, kopā ar 3/7 domājamām daļām no nekustamā īpašuma (nekustamā īpašuma kadastra Nr. 2100 010 1403) – zemes vienības (zemes vienības kadastra apzīmējums 2100 010 1403) 0,3700 ha platībā – Pļavu ielā 4, Rēzeknē.

2. Pircēji par nekustamajiem īpašumiem maksā *euro*.

3. Finanšu ministrijai nodot pircējiem šā rīkojuma 1. punktā minētos nekustamos īpašumus 30 dienu laikā no pirkuma līgumu noslēgšanas dienas, sastādot attiecīgus pieņemšanas un nodošanas aktus.

Ministru prezidents Māris Kučinskis

Finanšu ministre Dana Reizniece-Ozola